Madaxweyne Muuse Biixi Cabdi oo maanta khudbad ka jeediyey Jaamacadda Cammuud, ayaa ka hadlay isbeddelada cusub ee kasoo cusboonaaday Geeska Afrika, waxana uu soo dhaweeyey qorshayaasha ra’isal wasaaraha cusub ee Ethiopia la yimi iyo iskaashiga uu shaaciyey, waxana uu yidhi, “Gobolka Geeska Afrika intii la doortay ra’isal wasaaraha cusub ee Ethiopia waxa uu keenay fikrado aad u wanaagsan oo ah halla wada nabdo, halla is-kaashado, halla walaaloobo, geeska Afrikana haka baxo dhibaatada, Somaliland horeba taas way ula taagnayd, imikana waanu ku hambalyeynaynaa, laakiin fikir kasta oo wanaagsan waxa ka hor yimaadda carqado, Ilaahayna waxa aanu ka rajaynaynaa carqaladaha ka horyimaadda iyo kuwa jiraba inay ku dhammaadaan si nabadgelyo ah oo xagga wanaagsan loo wada dhaqaaqo.
